לוסי גולדנר

לוסי גולדנר-גורדיאן (בגרמנית: Lucie Gordian;  1918–2000) הייתה שחיינית יהודייה-אוסטרית. שיאנית אוסטריה בשחייה.

ביוגרפיה 
גולדנר נולדה וגדלה בווינה. היא התאמנה בקבוצת הכח וינה בהדרכת זיגו ורטהיימר.

בשנת 1935 ייצגה גולדנר את אוסטריה במשחקי המכביה השנייה וזכתה בשתי מדליות, זהב וכסף. מדליית זהב במשחה שליחות 4x100 מטר חופשי בתוצאה של 5:34.6 דקות ומדליית כסף, במשחה ל-100 מטר גב אחרי ג'ניס ליפסון מארצות הברית (1:30.2 דקות) ולפני חברתה למשלחת אלישבע שמידט. נוסף לכך, היא סיימה במקום רביעי במשחה ל-200 מטר חזה בתוצאה של 3:47.4 דקות.

בשנת 1936 נבחרה גולדנר לייצג את אוסטריה באולימפיאדת ברלין, אולם היא סירבה להשתתף באולימפיאדה, יחד עם השחייניות יהודית דויטש-הספל ורות לנגר, במחאה על מדיניותו של אדולף היטלר, באומרה "אני מסרבת להתחרות על אדמה שמוציאה להורג בצורה מבישה את עמי". בעקבות כך, ממשלת אוסטריה אסרה עליה להשתתף בתחרויות, אך בלחץ התקשורת האירופית "עונשה" הופחת להשעיה של שנתיים.

בשנת 1938 היא נעצרה על ידי המשטרה, לאחר החקירה, הרופא התורן בתחנת המשטרה אפשר לה לברוח דרך הדלת האחורית. היא צבעה את שערה לבלונד, החביאה את הטלאי הצהוב מתחת למעילה ונסעה ברכבת לברלין. למרות שלא היה לה התר כניסה לבריטניה היא טסה ללונדון. בלונדון היא נישאה להנרי גרדיאן. לאחר מלחמת העולם השנייה היא נסעה עם בתה לצ'כיה שם שרת בעלה. בשנת 1948 היא עברה להתגורר במלבורן, אוסטרליה עם משפחתה הצעירה.

קישורים חיצוניים 

 ג'ון לוי, לוסי גורדיאן, באתר The Age 26 בספטמבר 2000 
 Hakoah Vienna and the International Nature of Interwar Austrian Sports William bowman  
 Watermarks, Pressbook of a documentary by Kino International

הערות שוליים 

ספורטאי הכח וינה
שחייניות יהודיות
אולימפיאדת ברלין (1936)
פליטות רדיפות הנאצים
ילידות 1918
אוסטריות שנפטרו ב-2000
אוסטרים שנפטרו ב-2000
שחייניות חופשי אוסטריות
שחייניות גב אוסטריות